**Közgyűlési Jegyzőkönyv**

Barátság Horgász Egyesület Lovasberény, 2014.05.03

**Jelen vannak:**

* Elbert János – elnök
* Valamint a jelenléti íven felsoroltak

Levezető elnök – Elbert János

* A közgyűlés által egyhangúlag elfogadva

Jegyzőkönyv vezető – Pigniczki Lóránt

* A közgyűlés által egyhangúlag elfogadva

Jegyzőkönyv hitelesítők –Kiss János és Krencz Tibor

* A közgyűlés által egyhangúlag elfogadva

A 13:00 órai közgyűlés létszám alapján \_\_\_\_ határozatképes. A 13:30 órai megismételt közgyűlés \_\_\_ fővel határozatképes.

A napirendi pontokat az egyesület titkára ismerteti. A napirendi pontokat a közgyűlés egyhangúlag elfogadta.

1. **Tisztújítás részleges megismétlése**

A bíróság az egyesület új Elnökének adatai bejegyzési kérelme hiánypótlási fehívása alapján, a bejegyzendő adatváltozásokat megfelelően dokumentált jelenléti ívvel és jegyzőkönnyvel kell alátámasztani. A leköszönő elnök lemondási nyilatkozatát szintén csatolni kell a hiánypótlási beadványhoz.

* A közgyűlés nyílt szavazással, egyhangú többséggel megszavazta Elbert Jánost az elnöki tisztség betöltésére és ezzel egyidőben Gyenese Sándort az alelnöki tisztség betöltésére - **Határozat KGY.05./2014.05.03**

1. **Alapszabály megújítása**

A bíróság az egyesület módosított alapszabályának bejegyzési kérelme hiánypótlási felhívása értelmében minden az alapszabályon történt változtatásra indoklást és közgyűlési határozatot kér – mely a 2006-os alapszabályhoz képest eltérő szöveget eredményezett.

Ez alól kivétel lehet az új Ptk. és a 2011. Évi CLXXV. Törvény miatti kötelező változtatások – az ezekhez való igazodás okán a szövegbe került változások.

A hiánypótlásban benyújtandó alapszabály szövege az eredeti beadványtól eltérően –a bíróság felhívása nyomán pl. új Ptk-nak való megfelelés, és formailag is lekövethető változások szövegben való kiemelése - egy újradolgozott változat mely a 2006-os alapszabály szövegére épül, annak a 2006 és 2014 között életbelépett vonatkozó törvények és az egyesület elnökségének javaslata alapján tett módosításokkal egységes szerkezetbe foglalt változata.

* A közgyűlés nyílt szavazással, egyhangú többséggel megszavazta és határozatba foglalja, hogy az egyesület a továbbiakban az új Ptk. Szerint működik. **- Határozat KGY.06./2014.05.03**
* A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

Az új alapszabály szövegében leírt Preambulum (másnéven előszó) hozzáadása az alapszabályhoz. - **Határozat KGY.10./ 2014.05.03**

* A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását: Az egyesület székhelye - a továbbiakban Lovasberény Rákóczi u. 1. Valamint az új egységes szerkezetbe foglalt alapszabály tartalmazza az egyesület pecsétjének leírását. - **Határozat KGY.11./ 2014.05.03**
* A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

-Az egyesületnek csak az lehet tagja, aki nem áll állami horgászjegy váltásának tilalma alatt, valamint egyesületi tagságot kizáró horgász fegyelmi büntetés hatálya alatt.

-Ifjúsági tagként lehet felvenni a 14 és 18 év közötti fiatalokat.

-A gyermekhorgászok csak a szülők írásbeli beleegyezése után léphetnek be az egyesületbe, a gyermek horgászok mentesülnek a tagdíjfizetés alól és nem rendelkeznek közgyűlésen szavazati joggal.

-Új belépő tag az elnökség által meghatározott ún. egyszeri belépési díjat köteles fizetni, majd a következő évtől a közgyűlés által meghatározott éves tagdíj fizetésére kötelezett. - **Határozat KGY.12./ 2014.05.03**

* A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

- Törli alapszabályából: hogy “A tagot törlés előtt legalább kétszer írásban fel kell hívni a tagdíj tartozásának rendezésére.”

-Feltünteti alapszabályában: hogy “Tagsági viszony megszűnése esetén a tagdíjfizetés kötelezettsége megszűnik, de a már befizetett tagdíjak és egyéb díjak vissza nem követelhetők.” - **Határozat KGY.13./ 2014.05.03**

* A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

- Feltünteti alapszabvályában hogy a közgyűlési meghívók elektronikus módon is terjeszthetők, e-mail és sms formájában. - **Határozat KGY.14./ 2014.05.03**

* A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

-A közgyűlés megtartható az egyesület székhelyétől eltérő helyen is, melyet az elnökség a közgyűlés meghívójában megjelöl. - **Határozat KGY.15./ 2014.05.03**

-A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

-A közgyűlés levezető elnököt, jegyzőkönyvvezetőt és a jegyzőkönyvet hitelesítő két tagot választ, határozatait a határozatok tárában közzé kell tenni. Titkos szavazás esetén megválasztja a szavazatszámlálókat. - **Határozat KGY.16./ 2014.05.03**

-A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

-Elnökségi taggá választható, aki a törvényben előírt feltételeket teljesíti, és nem esik kizáró ok alá. Elnökségi taggá választható a közgyűlés által, aki

a) cselekvőképes

b) a közügyek gyakorlásától nincs eltiltva

c) az Egyesület teljes jogú tagja

d) összeférhetetlenségi és feladatvállaló elfogadó nyilatkozatot tesz

-Az elnökség tagjai a közgyűlés által választott elnök, a közgyűlés által választott alelnök, a közgyűlés által választott titkár, a közgyűlés által választott gazdasági vezető. - **Határozat KGY.17./ 2014.05.03**

-A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

Feltünteti alapszabályában: “Az elnökség határozatai nyílt szavazással, egyszerű szótöbbséggel hozza.”

Törli alapszabályából: „A III. Fejezetben foglalt törlésről az elnökség alakszerű határozatot hoz, amelyben rögzíti a díjnemfizetés és a tagság megszűnésének tényét. A határozatot írásban kell kézbesíteni az érintettnek.” - **Határozat KGY.18./ 2014.05.03**

-A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

Feltünteti alapszabályában:

A Felügyelő bizottság feladatai között: a) a közgyűlés határozatai végrehajtásának ellenőrzését

d) A Felügyelőbizottság tevékenységéről évente beszámol a közgyűlésnek.

Módosítja feladatai között: c) évente ellenőrzi a pénz és anyagkezelést - **Határozat KGY.19./ 2014.05.03**

-A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

Feltünteti alapszabályában: Az Egyesületet az állami, hatósági, önkormányzati és civilszervezetek előtt az egyesület Elnöke képviseli.

Módosítja alapszabályában: Bankszámláról való rendelkezéshez a továbbiakban az egyesület elnöke, és gazdasági vezetője együttes aláírása szükséges. - **Határozat KGY.20./ 2014.05.03**

-A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

Feltünteti alapszabályában: Az egyesület politikai tevékenységet nem folytat, szervezete pártoktól független és azoknak anyagi támogatást nem nyújt. - **Határozat KGY.21./ 2014.05.03**

-A közgyűlés nyílt szavazással, egyhangú többséggel megszavazta és határozatba foglalja az alapszabály alább leírt változását:

Alapszabályában Záró Rendelkezések címmel új fejezetet vezet be az alábbi tartalommal:

A jelen Alapszabályban nem szabályozott kérdésekben az „egyesülési jogról, a Közhasznúsági jogállásról, a civil szervezetek működéséről és támogatásáról” szóló 2011. évi CLXXV. Törvény rendelkezéseit kell alkalmazni, valamint a 2013. Évi V. törvény (Ptk.) vonatkozó rendelkezéseit. Az Egyesület felett a törvényességi felügyeletet a Székesfehérvári Ügyészség látja el. - **Határozat KGY.22./ 2014.05.03**

Az elnök megköszöni a megjelentek figyelmét és bezárja a közgyűlést.

Kelt: Lovasberény, 2014.05.03

\_\_\_\_\_\_\_\_\_\_\_\_\_\_\_\_\_\_\_\_\_

Jegyzőkönyv hitelesítő – Kiss János

Lakcím: 8093 Lovasberény, Kossuth u. 80.

Személyi ig. Szám:

\_\_\_\_\_\_\_\_\_\_\_\_\_\_\_\_\_\_\_\_\_

Jegyzőkönyv hitelesítő – Krencz Tibor

Lakcím: 8093 Lovasberény, Hunyadi u. 25.

Személyi ig. Szám:

\_\_\_\_\_\_\_\_\_\_\_\_\_\_\_\_\_\_\_\_\_

Alelnök – Gyenese Sándor

Lakcím: 8093 Lovasberény, Bethlen G. u. 28.

Személyi ig. Szám:

\_\_\_\_\_\_\_\_\_\_\_\_\_\_\_\_\_\_\_\_\_

Elnök – Elbert János

Lakcím: 8093 Lovasberény, József A. u. 8.

Személyi ig. Szám: